Prumèr de tot, eth maridatge que non ère brilhant ne dès eth punt d‟enguarda deth parentiu o era riquesa ne dera posicion sociau; en dusau lòc, eth prince Andrei que ja non ère un joenet e auie delicada santat (eth vielh persutèc especiauments en aguest argument), e era ère plan joena; ath delà, eth, qu‟auie un hilh e non ère conselhable fidar-lo-se a ua mainada; e fin finau, higec en tot campar borlescaments ath sòn hilh: “Te demani qu‟ajornes eth maridatge un an.